Marit Jerstad

Marit Jerstad er en norsk scenekunstner og pedagog. Hun var en av lederne for Arjuna Dukketeater, og fikk opprettet høyskoleutdanning i fortellerkunst ved daværende Høgskolen i Oslo.

Figurteater 
Jerstad var en av drivkreftene i frigruppen Arjuna Dukketeater, og var dukketeaterets instruktør gjennom 40 år. Etter at Arjuna ble lagt ned i 2013 etter over 40 års virksomhet, ble Jerstad styremedlem i og rådgiver for Arjunas arvtager Øyteateret.

Fortellerkunst 
Marit Jerstad fattet tidlig interesse for norrøn mytologi, og i 1980 ble hun ansatt ved Høgskolen i Oslo for å undervise i emnet. I 1995 ble hun førsteamanuensis i fortellerkunst ved Høgskolen; dette studiet hadde blitt opprettet på hennes initiativ.

Utmerkelser og æresbevisninger 
Hun ble utnevnt til æresmedlem i Norsk fortellerforum for sin innsats for fortellerkunsten.

I 2015 mottok hun Kongens Fortjenstmedalje i gull for sitt bidrag til fortellerkunst, drama og musikk.

Referanser

Eksterne lenker 
 

Norske figurspillere
Norske pedagoger